2019. gada 11. jūnijā Rīkojums Nr. 277

Rīgā (prot. Nr. 28 5. §)

**Par starpinstitūciju darba grupu**

1. Lai koordinētu Latvijas Tirdzniecības un rūpniecības kamerai deleģētā valsts pārvaldes uzdevuma – organizēt Latvijas dalību starptautiskajā izstādē *Expo 2020* Dubaijā (turpmāk – deleģētais uzdevums) – īstenošanu, izveidot starpinstitūciju darba grupu šādā sastāvā:

Darba grupas vadītājs

Ē. Eglītis – Ekonomikas ministrijas valsts sekretārs

Darba grupas vadītāja vietnieks

R. Aleksejenko – Ekonomikas ministrijas valsts sekretāra vietnieks

Darba grupas locekļi:

I. Ābelis – Ārlietu ministrijas Ārējās tirdzniecības un ārējo ekonomisko sakaru veicināšanas departamenta direktors

L. Berga – Tieslietu ministrijas Juridiskā departamenta direktore

J. Endziņš – Latvijas Tirdzniecības un rūpniecības kameras valdes priekšsēdētājs

V. Gurkovska – Finanšu ministrijas Iekšējā audita departamenta Iekšējā audita politikas plānošanas nodaļas vadītāja

N. Jansons – Ārlietu ministrijas Otrā divpusējo attiecību departamenta direktors

K. Kalniņa – Kultūras ministrijas Kultūrpolitikas departamenta Radošo industriju nodaļas vadītāja

I. Lipovska – Finanšu ministrijas Juridiskā departamenta Iepirkumu politikas un valsts nekustamo īpašumu pārvaldīšanas politikas nodaļas vadītāja

E. Luca-Ratfeldere – Satiksmes ministrijas Starptautisko sadarbības projektu koordinācijas departamenta direktore

I. Mežiniece-Briede – Zemkopības ministrijas Tirgus un tiešā atbalsta departamenta direktora vietniece

1. Darba grupas uzdevumi:
	1. nodrošināt kvalitatīvu, operatīvu un nepārprotami skaidru ar deleģēto uzdevumu saistīto procesu īstenošanu un koordināciju;
	2. ne retāk kā reizi ceturksnī iepazīties un izvērtēt Latvijas Tirdzniecības un rūpniecības kameras sniegtos pārskatus par progresu deleģētā uzdevuma īstenošanā;
	3. sniegt konsultācijas Ekonomikas ministrijai un Latvijas Tirdzniecības un rūpniecības kamerai ar deleģētā uzdevuma izpildi saistītajos jautājumos, kas skar konkrētās institūcijas kompetences;
	4. ievērojot starp Ekonomikas ministriju un Latvijas Tirdzniecības un rūpniecības kameru noslēgtajā deleģēšanas līgumā noteikto tiesību un pienākumu ietvaru, sniegt priekšlikumus par nepieciešamajām izmaiņām vai uzlabojumiem deleģētā uzdevuma īstenošanā.
2. Darba grupas loceklim, ja nepieciešams, ir tiesības savā vietā dalībai darba grupas kārtējā sēdē pilnvarot citu institūcijas pārstāvi.
3. Darba grupas uzdevumu izpildes nodrošināšanai darba grupas priekšsēdētājam pēc savas iniciatīvas vai darba grupas locekļu lūguma ir tiesības uzaicināt darba grupas sēdēs piedalīties ekspertus ar padomdevēja tiesībām.
4. Darba grupas sekretariāta funkcijas veic un darbu organizē Ekonomikas ministrija.

Ministru prezidents A. K. Kariņš

Ekonomikas ministra vietā –

ārlietu ministrs E. Rinkēvičs